EkBass/fiwiki-20250220-pages-articles huggingface dataset:
Jaafetilaiset

Jaafetilaiset ovat Raamatun mukaan kansojen joukko, jotka periytyvät Jafetista. Tämän tulkinan mukaan eurooppalaiset ovat jaafetilaisia, kun seemiläisiä ovat Lähi-idän kansat, ja haamilaisia ovat lähinnä Afrikan mustat kansat. Raamatun niin sanotun Kansojen taulun mukaan Jafetin poikia olivat Gomer, Magog, Madai, Javan, Tubal, Mesek ja Tiras, joista on arveltu kansojen periytyvät seuraavasti: *Javan: kreikkalaiset (joonialaiset) *Magog: skyytit, slaavit, mongolit, unkarilaiset, irlantilaiset, (keltit) *Madai: Mitanni, Mannai, Meedia, Persia, indoarjalaiset, kurdit *Tubal: tabalit, georgialaiset, italialaiset kansat, illyrialaiset, iberit, baskit *Tiras: traakialaiset, gootit, juutit, teutonit *Mesek: Fryygia, Kaukasuksella asuvat *Gomer: skyytit, turkkilaiset, armenialaiset, walesilaiset, piktit, irlantilaiset, germaanit ==Katso myös== *Seemiläiset *Haamilaiset *Kansojen taulu == Lähteet == Luokka:Muinaiset kansat Luokka:Raamatun kansat
Varvintori

thumb|250px|Näkymä Varvintorilta Varvintori () on yksi Turun aukioista. Se rakennettiin nykyiseen asuunsa vuonna 1991. Torin nimi juontuu Veistämöntorin ruotsinkielisestä nimestä Varfstorget muuntuneesta kansanomaisesta muodosta. Varvintorilla on israelilaisen kuvanveistäjä Micha Ullmanin (s. 1939) ympäristötaideteos Pohjoinen (Laiva). Se on pystytetty 1996 ja kuvaa paikan aikaisempaa käyttöä: 13 graniittikiveä merkitsevät Aurajoen vanhan telakan uuden aukion pintaan. Varvintorilla järjestetään useita tapahtumia. Tori on muun muassa toiminut kesäisin yhtenä niin Uuden musiikin festivaalin kuin Down by the Laiturinkin tapahtumapaikoista. Torilla on myös järjestetty rantalentopallo-turnauksia. == Rakennuksia Varvintorin läheisyydessä == *Forum Marinum, museoalus Sigyn on Varvintorin edustalla *Entinen köysitehdas, joka toimii nykyisin Turun taideakatemian tiloina *Turun konservatorio ja Sigyn- sali entisessä telakkahallissa == Lähteet == Luokka:Turun torit Luokka:IX kaupunginosa
M/S Ropax 2

M/S Ropax 2 () on norjalaisen Ropax 2 KS:n omistukseen rekisteröity ropax- alus. Alus on rakennettu vuonna 1980, Oskarshamn Varv -nimisellä telakalla Oskarshamnissa, Ruotsissa. Ropax 2 on rekisteröity Yhdistyneen kuningaskunnan lipun alle ja sen kotisatama on maan pääkaupunki Lontoo. Ropax 2:n sisaralus on M/S Ropax 1. == Käyttöhistoria == === 1980–1990 === 22\. tammikuuta 1980 alus laskettiin vesille ja 24. kesäkuuta rouva Liisa Lanu kastoi aluksen M/S Finnroseksi. 27. heinäkuuta alus luovutettiin Skärhamns Oljetransporterin omistukseen, joka rekisteröi aluksen Ruotsin lipun alle. Kotisatamaksi tuli Skärhamn. Tämän jälkeen Atlantic Cargo aloitti liikennöinnin vastakastetulla Finnrosella. 29\. joulukuuta 1981 Merivienti Oy osti laivan ja rekisteröi sen Suomen lipun alle. Kotisatamaksi tuli Helsinki. Syyskuun alussa vuonna 1985 South Atlantic Cargo Shipping Co Ltd. osti laivan ja rekisteröi sen Bahaman lipun alle. Kotisatama muuttui maan pääkaupungiksi, Nassauksi. 20. syyskuuta 1989 Windspoint Shipping Co Ltd. osti Finnrosen ja laittoi sen Gibraltarin lipun alle. 23. joulukuuta Finnrose saapui Polish Marin Yard -nimiselle telakalle Gdyniaan, Puolaan. Telakalla alukseen lisättiin muun muassa tilaa matkustajille. === 1990– === Huhtikuun alussa 1990 Nordö Link -varustamo osti aluksen ja liputti sen Ruotsin lipun alle. Kotisatama muuttui omistajan vaihduttua Malmöksi. Samoin aluksen nimi muuttui Lübeck Linkiksi. Uudelleenkastamisen jälkeen Lübeck Link siirtyi liikennöimään reitille Malmö–Travemünde. Elokuussa 2005 laiva oli telakalla Landskronassa tarkistettavana. Jälleen huhtikuussa 2006 se kävi tarkastuskäynnillä telakalla; tällä kertaa Göteborgissa. 26\. huhtikuuta 2007 Finnlines ilmoitti Nordö Linkin myyneen aluksen EU:n alueella toimivalle yritykselle. 27\. elokuuta alus oli viimeistä päivää liikenteessä Malmön ja Travemünden välillä, jonka jälkeen se lähti telakalle Birkenheadiin, Britanniaan. Syyskuussa laiva rekisteröitiin Channel Ferries Ltd:n omistukseen ja Yhdistyneen kuningaskunnan lipun alle. Samalla alus sai myös nykyisen Ropax 2 -nimensä. Helmikuussa 2008 alus aikarahdattiin Acciona Trasmediterranean liikenteeseen. Vuonna 2008 alus rekisteröitiin norjalaisen Ropax 2 KS:n omistukseen. == Lähteet == == Aiheesta muualla == *Fakta om Fartyg – M/S Finnrose *The ferry site – M/F RoPax 2 Ropax 2 Ropax 2
109 Piscium

109 Piscium (109 Psc) on keltainen alijättiläistähti 106 valovuoden päässä Maasta. Tähden kiertoradalta on löydetty eksoplaneetta. Tähti on Aurinkoa vanhempi, mikä näkyy siinä, että sen kromosfäärin aktiivisuus ja pyörimisnopeus ovat heikkoja. Eksoplaneetan 109 Piscium b radan isoakselin puolikas 2,12 AU, soikeus 0,1 ja kiertoaika 1076 päivää eli 2,9 v. Massa yli 6,38 Jupiterin massaa. Eksoplaneetta on löydettu spektrimittauksella eli säteisnopeusmittauksella, vain eksoplaneetan aiheuttama tähden huojunta havaitaan, ei itse eksoplaneettaa. Eksoplaneetan lämpötila saattaa olla 264 K, ehkä 10–20 K lämpimämpi sisäisen lämmön takia. Planeetan säde ehkä 1,03 Jupiteria. == Katso myös == * * * Luokka:Alijättiläistähdet Luokka:Planeettajärjestelmät
Ett Hem

thumb|Kuva Ett Hem -museorakennuksesta ulkoapäin. Ett Hem on Turussa toimiva museo. Museona toimii alkuperäisessä asussaan säilytetty 1800- ja 1900-luvun vaihteen yläluokan koti, jonka varakonsuli Alfred Jacobsson ja rouva Hélène Jacobsson testamenttasivat Åbo Akademille. Nykyään Ett Hem on osa Åbo Akademin säätiötä (Stiftelsen för Åbo Akademi). Puolisoiden koti sijaitsi Hämeenkatu 30:ssä olleessa kaksikerroksisessa kivitalossa, joka kuitenkin purettiin 1955. Koti sisustettiin uudelleen empirepuutaloon Piispankadulle. Museon kokoelmiin kuuluu sekä kuvataiteilijoiden ja kuvanveistäjien teoksia että vanhoja esineitä. == Lähteet == == Aiheesta muualla == *Museon kotisivu Luokka:Suomen kotimuseot Luokka:Turun museot Luokka:Suomen 1800-luvulla rakennetut rakennukset ja rakennelmat Luokka:Turun suojellut rakennukset Luokka:I kaupunginosa Luokka:Åbo Akademi
Heinrich Rickert

Heinrich John Rickert (25. toukokuuta 1863, Gdańsk – 25. heinäkuuta 1936, Heidelberg) oli saksalainen uuskantilainen filosofi, joka kuului Badenin koulukunnan johtajiin Wilhelm Windelbandin ohella. Rickert tunnetaan näkemyksestään, jonka mukaan historiallisilla ja tieteellisillä faktoilla oli laadullinen ero. Päinvastoin kuin sellaiset filosofit kuin Nietzsche ja Bergson, Rickert painotti, että arvot vaativat etäisyyttä elämään, eivätkä Bergsonin, Diltheyn ja Simmelin "elämänarvot" olleet todellisia arvoja. Rickertin filosofia vaikutti merkittävästi sosiologi Max Weberiin. Weberin sanotaan lainanneen suuren osan metodologiastaan, kuten ideaalityypin käsitteensä, Rickertin töistä. Charles R. Bambach kirjoittaa: == Teoksia == * Der Gegenstand der Erkenntnis (1892) * Die Grenzen der naturwissenschaftlichen Begriffsbildung (1896–1902) * Kulturwissenschaft und Naturwissenschaft (1898) * Zwei Wege der Erkenntnistheorie (1909) * Die Philosophie des Lebens (1920) * System der Philosophie (1921) == Aiheesta muualla == * Luokka:Saksalaiset filosofit Luokka:Vuonna 1863 syntyneet Luokka:Vuonna 1936 kuolleet
Biologinen museo

Biologinen museo on Turussa Samppalinnanmäen ja Turun Urheilupuiston kupeessa toimiva luontomuseo. Se aloitti toimintansa 15. heinäkuuta vuonna 1907. Museo sai alkunsa varakonsuli Alfred Jacobssonin ja hänen vaimonsa Helenen antamasta lahjoituksesta. Se sijaitsee Alexander Nyströmin suunnittelemassa koristeellisessa puujugendrakennuksessa. Kalpa, Harri:Muuttuva kaupunki II. Turku eilen ja tänään. Turku 1971. s. 156-7 Turun museon näyttelyä kutsuttiin kokoamaan ruotsalainen Gustaf Kolthoff, joka itse pyydysti ja täytti poikansa Kjell Kolthoffin kanssa näyttelyyn sijoitetut eläimet. Kjell Kolthoff myös maalasi öljyvärein dioraamojen kangastaustat. Biologisen museon pysyvä näyttely sisältää kolmetoista luontodioraamaa eläimineen. Maisemat esittävät kolmisenkymmentä nisäkäs- ja 136 lintulajia. Lisäksi museossa järjestetään vuosittain vaihtuvia pienoisnäyttelyjä sekä tapahtumia erityisesti lapsille ja perheille. ==Lähteet== Luokka:Turun museot Luokka:Suomen luonnontieteelliset museot Luokka:III kaupunginosa Luokka:Turun suojellut rakennukset
The B-52’s

thumb|250px|The B-52’s ”Festival Internacional de Benicàssim” -tapahtumassa 21. heinäkuuta 2007. The B-52’s on Athensissa, Georgian osavaltiossa vuonna 1976 perustettu yhdysvaltalainen rockyhtye. Tunnettuja yhtyeestä ovat eritoten solistit Kate Pierson ja Cindy Wilson. The B-52’sin ensimmäinen single ”Rock Lobster” levytettiin DB Recordsille vuonna 1978. Ensimmäinen albumi oli The B-52's (1979), joka myi Yhdysvalloissa platinaa 13. toukokuuta 1986. Albumi ja siltä julkaistut singlet menestyivät myös kansainvälisesti. Yhtyeen kitaristi Ricky Wilson kuoli aidsin komplikaatioihin Bouncing off the Satellites -albumin äänitysten aikana vuonna 1985. Yhtye jatkoi tästä huolimatta uraansa ja pääsi listoille vielä viidennellä albumillaan Cosmic Thing (1989). Vuonna 1992 julkaistiin kuudes studioalbumi Good Stuff, ja sen jälkeen ovat ilmestyneet kokoelmat Time Capsule: Songs for a Future Generation (1998) sekä Nude on the Moon: The B-52’s Anthology (2002). The B-52’s -yhtyeen nykyiset jäsenet ovat Fred Schneider (s. 1951), Kate Pierson (s. 1948), Cindy Wilson (s. 1957) ja Keith Strickland (s. 1953). Schneider ja Strickland ovat edesmenneen Ricky Wilsonin tavoin avoimesti homoja.http://findarticles.com/p/articles/mi_m1589/is_2002_Feb_5/ai_82322842 == Studioalbumit == * * * * * * * == Lähteet == == Aiheesta muualla == * Viralliset sivut B-52's, The
Fred Schneider

Fred Schneider (s. 1. heinäkuuta 1951, Newark, New Jersey) on yhdysvaltalainen rock-muusikko. Hänet tunnetaan parhaiten yhtenä kuusi studioalbumia julkaisseen The B-52's -yhtyeen perustajajäsenistä. Fred Schneider on julkaissut kaksi sooloalbumia: * Fred Schneider & the Shake Society (1984, uudelleen 1991) * Just Fred (1996), tuottajana Steve Albini Lisäksi Schneider on esiintynyt vierailevana artistina mm. Joe McIntyren ja Sophie Ellis- Bextorin kappaleilla. Hänellä on ollut myös elokuvarooleja. Hän on avoimesti homoseksuaalinen.http://findarticles.com/p/articles/mi_m1589/is_2002_Feb_5/ai_82322842 == Lähteet == Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Vuonna 1951 syntyneet Luokka:Elävät henkilöt
23 Librae

23 Librae on tähti Vaa’an tähtikuviossa. Tähti on juuri silmän erotuskyvyn alla ja näkyy kiikarilla. Tämä keltainen pääsarjan tähti muistuttaa jossakin määrin Aurinkoa. Tähden massa on 1,05 Auringon massa, säde 1,25 Auringon sädettä. Valovoima on 1,49 Aurinkoa ja lämpötila 5700 K.http://www.astro.uiuc.edu/~kaler/sow/23lib.html . Tähti on Aurinkoa vanhempi, 9 miljardia vuotta. Metallia on 1,7 kertaa niin paljon kuin Auringossa. Tähti liikkuu 77 km/s, mikä on kolme kertaa keskimääräistä enemmän. Tähteä kiertävän eksoplaneetan ratasäde on 0,82 AU, soikeus 0,24 ja kiertoaika 258,3 päivää. Planeetan etäisyys vaihtelee 0,62–1,00 AU. Massa on yli 1,62. == Lähteet == == Aiheesta muualla == *HD 134987 -- High proper- motion Star (SIMBAD Query Result) *Star: HD 134987 (EPE) *23 Librae (Extrasolar Visions) *23 Librae b (Extrasolar Visions) Luokka:Pääsarjan tähdet Luokka:Planeettajärjestelmät
Thapetta Gullu

Thapetta Gullu on intialainen kansantanssi, lähtöisin Andhra Pradeshin osavaltion alueella sijaitsevasta Srikakulamista. Tanssi on omistettu paikalliselle jumalattarelle. Tanssiin osallistuu vähintään kymmenen rumpalia, jotka liikkuvat laulaen ja soittaen rytmejä. Tanssijoiden asusteeseen kuuluu vyötäisillä olevia kulkusia, joiden ääni kuuluu tanssijoiden liikkuessa.Culturalindia.netSeasonsidia.com == Lähteet == Luokka:Intialainen tanssi
Kate Pierson

Katherine Elizabeth "Kate" Pierson (s. 27. huhtikuuta 1948 Weehawken, New Jersey) on yhdysvaltalainen laulaja, kitaristi ja kosketinsoittaja. Hän on yksi The B-52's -yhtyeen perustajajäsenistä. Lisäksi Pierson on tehnyt yhteistyötä mm. Ramonesin, Iggy Popin, R.E.M:n ja Time of Orchidsin kanssa. Hän on japanilaisen superyhtye NiNan jäsen. Piersonilla on ollut muutamia elokuvarooleja. Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Yhdysvaltalaiset kitaristit Luokka:Yhdysvaltalaiset kosketinsoittajat Luokka:Vuonna 1948 syntyneet Luokka:Elävät henkilöt
Cindy Wilson

Cynthia Leigh "Cindy" Wilson (s. 28. helmikuuta 1957 Athens, Georgia) on yhdysvaltalainen rock-laulaja. Hänet tunnetaan yhtyeestä The B-52's. Cindyn veli ja yhtyetoveri Ricky Wilson kuoli AIDSin komplikaatioihin vuonna 1985. Cindy Wilson lähti yhtyeestä vuonna 1990, eikä ollut mukana sen kuudennella studioalbumilla Good Stuff (1992). Esiintymisissä häntä korvasi tilapäisesti Julee Cruise. Cindy Wilson palasi The B-52's -yhtyeeseen vuonna 1994 ja jatkaa uraansa yhtyeessä. Hänellä on myös ollut sooloprojekti "The Cindy Wilson Band" sekä elokuvarooleja. Wilson, Cindy Wilson, Cindy Wilson, Cindy
Kollattam

Kollattam (Koll-attam, Kolannalu, Kolkolannalu) on intialainen keppitanssi Andhra Pradeshista ja Tamil Nadusta mutta tanssi on suosittu kaikkialla Intiassa. Koll tarkoittaa pientä keppiä ja Attam tarkoittaa 'soittaa'. Keppitanssi on Intiassa erittäin suosittu seuratanssi, jota perinteisesti tanssitaan erilaisissa kyläjuhlissa. Tanssiin osallistuu kaiken ikäiset ja osallistujia voi olla jopa kymmenittäin. Tanssin sujuvuuden kannalta on tanssijoiden lukumäärän aina oltava parillinen. Tanssijat liikkuvat kahdessa sisäkkäisessä piirissä ja lyövät rytmiä vastapuolen tanssijan keppeihin.Tanssi kiihtyy usein tempoltaan loppua kohti. Tanssin rytmi syntyy keppien äänestä. Culturalindia.netSeasonsidia.com == Lähteet == Luokka:Intialainen tanssi
Keith Strickland

Julian Keith Strickland (s. 26. lokakuuta 1953 Athens, Georgia) on yhdysvaltalainen multi-instrumentalisti ja lauluntekijä sekä yksi The B-52’s -yhtyeen perustajajäsenistä. Alun perin Strickland toimi yhtyeen rumpalina. Ricky Wilsonin kuoltua vuonna 1985 hän alkoi hoitaa kappaleiden kitaraosuudet. Lisäksi hän on soittanut koskettimia ja laulanut taustoja. Stricklandilla on ollut myös elokuvarooleja. Hän on avoimen homoseksuaalinen.http://findarticles.com/p/articles/mi_m1589/is_2002_Feb_5/ai_82322842 == Lähteet == Luokka:Yhdysvaltalaiset muusikot Luokka:Vuonna 1953 syntyneet Luokka:Elävät henkilöt
Emil Lask

Emil Lask (25. syyskuuta 1875 Wadowice – 26. toukokuuta 1915 Turza Mała) oli saksalainen uuskantilainen filosofi, joka kuului Badenin koulukuntaan. Hän oli Heinrich Rickertin oppilas. Lask kuoli ensimmäisessä maailmansodassa melko lähellä syntymäpaikkaansa.Emil Lask Jewishvirtuallibrary-sivustollaViitattu 23.7.2023 Lask oli yksi 1800-luvun omintakeisempia filosofeja. Hänen vaikutuksensa on ulottunut hänen oppilaansa Eugen Herrigelin lisäksi muun muassa oikeusfilosofi Gustav Radbruchiin, Georg Lukácsiin sekä nuoreen Martin Heideggeriin, joka opiskeli myös Rickertin kanssa Freiburgissa ennen kuin seurasi Edmund Husserlia. == Teoksia == * Fichtes Idealismus und die Geschichte (väitös, 1902) * Rechtsphilosophie (habilitaatio, 1905) * Die Logik der Philosophie und die Kategorienlehre (1911) * Die Lehre vom Urteil (1912) ==Lähteet== Luokka:Saksalaiset filosofit Luokka:Vuonna 1875 syntyneet Luokka:Vuonna 1915 kuolleet
Ricky Wilson

Ricky Helton Wilson (19. maaliskuuta 1953 – 12. lokakuuta 1985) oli yhdysvaltalaisen The B-52's -yhtyeen alkuperäinen kitaristi. Wilson syntyi Athensissa, Georgian osavaltiossa, ja oli yhtyetoverinsa Cindy Wilsonin veli. Hänen ennenaikaisen kuolemansa 32 vuoden iässä aiheuttivat AIDS:in mukanaan tuomat komplikaatiot. Wilson oli avoimesti homoseksuaalinen.http://findarticles.com/p/articles/mi_m1589/is_2002_Feb_5/ai_82322842 == Lähteet == Luokka:Yhdysvaltalaiset kitaristit Luokka:Vuonna 1953 syntyneet Luokka:Vuonna 1985 kuolleet
Amada

Amada Promecam on suuri japanilainen metallilevyntyöstökoneiden valmistaja, joka on perustettu vuonna 1946.Amada Japan Sen yhdysvaltalainen tytäryhtiö on perustettu Seattlessa, Washingtonissa vuonna 1971.Amada America Yrityksellä on lukuisia toimipisteitä ympäri maailmaa. Levyntyöstökoneiden kaksi suurinta valmistajaa ovat Amada ja turkkilainen MVD, ja ne ovat selvästi suurempia kuin muut kilpailijansa. == Lähteet == == Aiheesta muualla == * Amada Promecam Finland Luokka:Japanilaiset pörssiyhtiöt Luokka:Konevalmistajat Luokka:Tavaramerkit
Kummi (tanssi)

Kummi on suosittu kansantanssi Tamil Nadun osavaltiosta, Intiasta. Kummia tanssivat heimonaiset juhlallisuuksien aikana. Kummi on yksinkertainen kansantanssi, jossa tanssijat muodostavat piirejä taputtaen rytmejä.Culturalindia.netSeasonsidia.com == Lähteet == Luokka:Intialainen tanssi
Málaga CF

Málaga Club de Fútbol on vuonna 1948 perustettu espanjalainen jalkapalloseura Málagan kaupungista Andalusiasta. Seuran edustusjoukkue pelaa Espanjan toisella sarjatasolla Segunda Divisiónissa. == Historia == Seura perustettiin alun perin nimellä Club Atlético Malagueño vuonna 1948, kun toinen málagalaisseura Club Deportivo Málaga hankki omistukseensa paikallisen junioriseuran luodakseen reservijoukkueen oman edustusjoukkueensa käyttöön. CD Málaga hajosi talousongelmien vuoksi kesällä 1992, mutta CA Malagueño jatkoi toimintaansa. Vuonna 1994 seura vaihtoi nimensä nykyisekseen. Kaudet 1999–2006 Málaga pelasi pääsarja Primera Divisiónissa, sijoittuen parhaimmillaan kahdeksanneksi kaudella 2000–2001.Historial del club LFP. Viitattu 2.9.2007. Vuonna 2002 seura oli yksi Intertoto-cupin voittajistaFulham triumph on first cup foray Uefa. Viitattu 2.9.2007. ja pääsi mukaan kauden 2002–2003 Uefa- cupiin, jossa se ylsi puolivälieriin.Ricardo heroics inspire Boavista Uefa. Viitattu 2.9.2007. Kaudeksi 2008–2009 Málaga teki paluun pääsarjaan. Seuran pääomistaja on kesästä 2010 ollut Qatarilainen sheikki Abdullah Al Ahmed Al Thani joka osti seuran Real Madridin entiseltä puheenjohtajalta Lorenzo Sanzilta, ja sen puheenjohtajalta, Real Madridissa sekä Málagassa pelanneelta pojalta Fernando Sanzilta 36 miljoonalla eurolla. == Saavutukset == *Segunda División: 1988, 1999 *UEFA Intertoto Cup: 2002 == Entisiä päävalmentajia == * Míchel (2017–2018) * Juande Ramos (2016) * Bernd Schuster (2013–2014) * Manuel Pellegrini (2010–2013) * Jesualdo Ferreira (2010) * Antonio Tapia (2005–2006, 2008–2009) * Gregorio Manzano (2004–2005) * Juande Ramos (2003–2004) == Lähteet == == Aiheesta muualla == * Málaga Club de Fútbolin virallinen sivusto * Málaga Club de Fútbolin - suomalaisen kannattajayhdistyksen sivusto Luokka:Espanjalaiset jalkapalloseurat Luokka:Málaga
Dimitrij Kotschnew

Dimitrij Kotschnew (, s. 15. heinäkuuta 1981 Karaganda, Kazakkien SNT, Neuvostoliitto) on saksalainen jääkiekkomaalivahti, joka edustaa seuratasolla KHL-liigassa pelaavaa HK Atlantia. Kotschnew syntyi vuonna 1981 leipurin perheeseen Kazakkien sosialistisessa neuvostotasavallassa, Karagandan kaupungissa, jossa myös aloitti seitsenvuotiaana jääkiekkoilun paikallisen Avtomobilist Karagandan riveissä. Kaksi vuotta myöhemmin perhe muutti kuitenkin Wiesbadeniin Saksaan. Saksassa hän aloitti myös varsinaisen ammattilaisuransa liittyessään vuonna 2001 Iserlohn Roostersin pääsarjajoukkueeseen, pelattuaan tosin jo sitä ennen muutaman vuoden ajan sopimuspelaajana alasarjatasolla. Iserlohnissa koetun alkumenestyksen jälkeen Kotschnew juuttui kuitenkin joukkueen maalivahtihierarkiassa kokeneen Jimmy Waiten taakse, ja haki muutaman kauden ajan pelituntumaa erinäisistä alasarjajoukkueista, kunnes valmentajavaihdoksen myötä sai viimein mahdollisuutensa ja nousi joukkueen pelaavaksi maalivahdiksi kaudelle 2004–2005. Hyvät otteet toivat myös kutsun maajoukkuerinkiin, ja hänet valittiinkin Saksan joukkueeseen vuoden 2007 MM-kilpailuihin. Kaudeksi 2007–2008 Kotschnew siirtyi niin ikään DEL-liigassa pelaavan Nürnbergin joukkueen riveihin. Kaudet 2008–2010 hän pelasi KHL-liigan Spartak Moskovassa ja kauden 2010–2011 Lokomotiv Jaroslavlissa. Kaudeksi 2011–2012 Kotschnew siirtyi HK Atlantiin. == Lähteet == * * Dimitrij Kotschnew Saksan jääkiekkoliiton sivuilla Luokka:Saksalaiset jääkiekkomaalivahdit Luokka:Vuonna 1981 syntyneet Luokka:Elävät henkilöt
Padayani

Padayani on värikylläinen ja suosittu intialainen temppelitanssi Keralasta. Sitä tanssitaan Padyani (Paddeni) -temppelijuhlien aikana. Padyanitemppeleitä sijaitsee Alleppeyn, Quilonin, Pathanamthittan ja Kottayamin alueilla. Tanssissa käytettävät suurikokoiset Kolam-naamiot esittävät hindujumala Bhairavia (Kali), kuolemanjumalaa (Kalan), haltijatarta (Yakshi) ja lintua (Pakshi). Padyanissa esiintyy tanssijoiden lisäksi näyttelijöitä, laulajia, ja muusikoita.Culturalindia.netSeasonsidia.com == Lähteet == Luokka:Intialainen tanssi Luokka:Rituaalitanssi Luokka:Kerala
Perini Thandavam

Perini (tai Perini Thandavam) on rumpujen säestämä intialainen miesten soturitanssi, jota tanssitaan perinteisesti Natarajaa eli tanssivaa Shivaa esittävän patsaan edessä ennen taisteluun lähtöä, Historiallisesti Periniä tanssittiin Kakatiya -dynastian aikana nykyisessä Andhra Pradeshissa, jossa tanssia yhä näkee esitettävän.Culturalindia.netSeasonsidia.com == Lähteet == Luokka:Intialainen tanssi
Nataraja

Nataraja (Naṭarāja) on eräs nimitys, jota hindujumala Shivasta käytetään. Sanskritinkielinen sana tarkoittaa 'tanssin kuningas'. Shiva kuvataan usein Natarajan muodossa tanssimassa kosmista ikuisen tuhon ja luomisen tanssiaan vasen jalka nostettuna ilmaan. Tanssivaa Shivaa kuvaavat pronssiset pienoisveistokset ovat hyvin yleisiä Intiassa. Nataraja-patsaaseen sisältyy runsaasti hindulaista uskonnollista symboliikkaa. Tanssivan Shivan patsasta pidetään myös Intian kulttuurin symbolina. == Symboliikka == * Shivan alemmalla oikealla kädellä on kobra, ja hänen hiuksissaan on kuunsirppi sekä pääkallo. Hän tanssii liekkikehässä Hurmion tanssia (ananda tandava). * Ylempi oikea käsi pitelee pientä tiimalasin muotoista rumpua (ḍamaru). Käden eleellä on nimi ḍamaru-hasta (ḍamaru-käsi). Rumpu kuvaa luomisen ääntä. * Ylempi vasen käsi pitelee Agnia, tuhon tulta. Vastakkaiset ylemmät kädet ovat toistensa vastakohtia: luominen ja tuhoaminen. * Toinen oikean käden ele on Abhaya mudra (tarkoittaa pelottomuutta), suoden suojelusta sekä pahuutta että tietämättömyyttä vastaan niille, jotka seuraavat dharman tietä. * Toinen vasen käsi osoittaa nostettua jalkaa kuvaten ylentämistä ja vapautumista. * Kääpiö, jonka päällä Nataraja tanssii, on demoni Apasmara, kuvaten Shivan voittoa tietämättömyydestä (egosta). * Tanssin herrana, Natarajana, Shiva muodostaa tandavan, tanssin jossa maailmankaikkeus luodaan, säilytetään ja tuhotaan. Shivan hiukset, jotka tavallisesti ovat nutturalla, vapautuvat tanssin aikana törmäten taivaan olevaisiin tuhoten ne täysin. * Liekkikehä kuvaa maailmankaikkeutta. Liekkien kehä kuvaa myös kärsimysten kehää, jotka ego joutuu käymään läpi uudestisyntymisten kierrossa ennen pelastusta. * Vyötäisillä oleva käärme on kundalini, Shakti tai jumalallinen voima, joka kulkee kaiken läpi. * Shivan rauhallinen ilme kuvaa hänen tasapainoaan kaiken kanssa. Luokka:Hindulaiset jumalat
Lähimmäisenrakkaus

Lähimmäisenrakkaus on kristillisessä teologiassa toisten ihmisten huomioon ottamista ja kunnioittamista.Lähimmäisenrakkaus ==Katso myös== *Rakkauden kaksoiskäsky ==Lähteet== ==Aiheesta muualla== * *Vantaan Lauri: Yli- inhimillinen tehtävä *Catholic Encyclopedia: Love (Theological Virtue) Luokka:Kristillinen etiikka Luokka:Kristilliset käsitteet Luokka:Rakkaus
Gaur

Gaur on intialainen kansantanssi Madhya Pradeshin osavaltiosta. Tanssia tanssitaan perinteisesti Etelä Bastarin Sing Mariasissa ja Tallaguda Mariasissa. Riikinkukon sulilla koristeltuihin päähineisiin sonnustautuneet miehet tanssivat ja rummuttavat pitkiä päähinesulkiaan villisti heiluttaen. Tanssiin yhtyvät tempon kiihtyessä runsain kaulakoruin ja metallisin levyin sonnustautuneet hennalla tatuoidut naiset. Culturalindia.netSeasonsidia.com == Lähteet == == Aiheesta muualla == *Culturalindia.net Luokka:Intialainen tanssi Luokka:Madhya Pradesh
Nova Akropola

Nova Akropola on Laibachin kolmas albumi. Kappale Decree ei ole mukana kaikilla levyn LP-painoksilla. Vuoden 2002 CD-painos sisältää videon kappaleesta Država. == Kappaleet == # # # # # # # # # # Decreen ovat tuottaneet Laibach ja D-Moniker, muut kappaleet ovat tuottaneet Jurij Toni, Ken Thomas, Rico Conning ja Laibach. == Levyn teko == Levy on nauhoitettu ja miksattu Metropolis studiossa, Oasis studiossa ja Guerilla studiossa 1985. == Lähteet == Luokka:Vuoden 1986 albumit Luokka:Laibachin albumit
Muria

Muria-heimon tanssit ovat primitiivisiä heimotansseja. Muriat kuuluvat Intian alkuperäisväestöön. Heimon jäsenet tanssivat kaiken tyyppisiä heimoyhteisöön kuuluvia tansseja. Tanssit aloitetaan heimon falliselle jumaluudelle, jonka sanotaan perustaneen Murioiden erikoisen Ghotul-instituution. Ghotulit ovat majoja, joissa nuoret harrastavat esiaviollisia suhteita. Astuessaan avioon Muriat tanssivat Har Endanna -häätanssin. Murioden kauneimpana tanssina pidetään Hulki tanssia, jossa pojat liikkuvat piirissä tyttöjen kulkiessa piirin halki. Huvittelutanssin nimi on Karsana. Muriat asuvat Keski-Intiassa sijaitsevalla Pohjois- Bastarin alueella.Culturalindia.netSeasonsidia.com == Lähteet == Luokka:Intialainen tanssi
Ryyppy

Ryyppy voi tarkoittaa seuraavia asioita: *Ryyppy, alkoholiannos *”Ryyppy”, country-artisti Stigin musiikkikappale. *Kuristusläppä, ilmavirtaa pienentävä venttiili polttomoottorissa
Valiojoukko

Valiojoukko voi tarkoittaa ainakin seuraavia asioita: * eliitti * Valiojoukko (engl. The Right Stuff), Philip Kaufmanin ohjaama elokuva vuodelta 1983 * S.W.A.T. – Valiojoukko, yhdysvaltalainen toimintaelokuva vuodelta 2003 * Valiojoukko, televisiovisailu * Valiojoukko, Aku Ankan taskukirja nro 374.
Saila (tanssi)

Saila (toisilta nimiltään: Danda Nach tai Dandar Pate) on keski-intialainen kansantanssi. Sitä esittävät nuoret pojat sadonkorjuun päätteeksi. Saila on suosittu keppitanssi, josta on olemassa puolisen tusinaa eri variaatiota. Esimerkiksi joskus tanssijat muodostavat ympyrän seisten yhdellä jalalla ja tukeutuen edessä olijaan hyppien yhdessä ympäri. Tanssia tanssitaan Sargujassa, Chhindwarassa ja Betulissa. Sitä esiintyy esimerkiksi Chattisgarhin kylässä.Culturalindia.netSeasonsidia.com == Lähteet == Luokka:Intialainen tanssi
Kalevi Numminen -palkinto

Kalevi Numminen -palkinto on jääkiekon SM-liigan vuosittain myöntämä tunnustuspalkinto valmentajalle, jonka katsotaan eniten vaikuttaneen joukkueensa menestykseen. Palkinnon saajan valitsevat jääkiekkotoimittajat. Ensimmäisen kerran se myönnettiin kaudella 1977–78. Vuonna 1995 sille annettiin nykyinen nimi kunnianosoituksena valmentaja Kalevi Nummiselle. ==Palkinnon saajat== Kausi Joukkue Valmentaja Kansalaisuus 1977–78 Kärpät Kari Mäkinen 1978–79 Kiekkoreipas Veli-Pekka Roiha 1979–80 HIFK Jorma Rikala 1980–81 Kärpät Kari Mäkinen (2.) 1981–82 Tappara Rauno Korpi 1982–83 Jokerit Reino Ruotsalainen 1983–84 Kärpät Pentti Matikainen 1984–85 Ilves Seppo Hiitelä 1985–86 Tappara Rauno Korpi (2.) 1986–87 Tappara Rauno Korpi (3.) 1987–88 HIFK Pentti Matikainen (2.) 1988–89 TPS Hannu Jortikka 1989–90 TPS Hannu Jortikka (2.) 1990–91 TPS Hannu Jortikka (3.) 1991–92 HIFK Harri Rindell 1992–93 TPS Vladimir Jurzinov 1993–94 TPS Vladimir Jurzinov (2.) 1994–95 TPS Vladimir Jurzinov (3.) 1995–96 HPK Sakari Pietilä 1996–97 HPK Hannu Kapanen 1997–98 HIFK Erkka Westerlund 1998–99 TPS Hannu Jortikka (4.) 1999–00 TPS Hannu Jortikka (5.) 2000–01 TPS Hannu Jortikka (6.) 2001–02 Jokerit Raimo Summanen 2002–03 Tappara Jukka Rautakorpi 2003–04 Kärpät Kari Heikkilä 2004–05 Kärpät Kari Jalonen 2005–06 HPK Jukka Jalonen 2006–07 Kärpät Kari Jalonen (2.) 2007–08 Blues Petri Matikainen 2008–09 JYP Risto Dufva 2009–10 TPS Kai Suikkanen 2010–11 Blues Petri Matikainen (2.) 2011–12 JYP Jyrki Aho 2012–13 Ässät Karri Kivi 2013–14 SaiPa Pekka Tirkkonen 2014–15 Kärpät Lauri Marjamäki 2015–16 Tappara Jussi Tapola 2016–17 KalPa Pekka Virta 2017–18 Kärpät Mikko Manner 2018–19 HPK Antti Pennanen 2019–20 KooKoo Jussi Ahokas 2020–21 Lukko Pekka Virta (2.) 2021–22 Jukurit Olli Jokinen 2022–23 Pelicans Tommi Niemelä 2023–24 Tappara Rikard Grönborg == Lähteet == Luokka:Jääkiekon SM-liigan palkinnot
Han Duck-soo

Han Duck-soo () (s. 18. kesäkuuta 1949, Jeonju) on eteläkorealainen poliitikko ja maan aiempi pääministeri. Han oli Korean tasavallan pääministeri maaliskuusta 2007 helmikuuhun 2008, ja nimitettiin uudestaan toukokuusta 2022. Han Duck-soo on talousasiantuntija ja poliittiselta kannaltaan sitoutumaton, joskin hän on lähellä Uri-puoluetta. Hän suoritti taloustieteen kandidaatintutkinnon Soulin kansallisessa yliopistossa 1971 ja tohtorintutkinnon Harvardin yliopistossa 1984. Valmistuttuaan Soulista hän työskenteli virkamiehenä ja asiantuntijana kahden vuosikymmenen ajan, kunnes 1993 alkaen toimi talouspoliittisena neuvonantajana ja pian myös apulaisministerinä. Korean kauppaministerinä Han oli 1998–2001. Maaliskuussa 2005 Han Duck Soo pääsi Lee Hae-chanin hallitukseen rahaministeriksi, ja oli samalla myös varapääministeri. Leen jouduttua eroamaan toimi Han 15. maaliskuuta 2006 alkaen aina 19. huhtikuuta saakka virkaatekevänä pääministerinä, kunnes Han Myeong Sook muodosti uuden hallituksen. 2006–2007 Han Duck-soo oli jälleen presidentin neuvonantajana. Tässä asemassa hän oli suuresti vaikuttamassa Etelä-Korean ja Yhdysvaltojen välisen vapaakauppasopimuksen sisältöön. Pääministeri Han Myeong-sookin erottua maaliskuun alussa 2007 virastaan nimitti presidentti Roh Moo-hyun 9. maaliskuuta Han Duck-soon ehdokkaakseen uuden hallituksen johtoon. Parlamentin kansalliskokous hyväksyi valinnan (äänin 210 puolesta, 51 vastaan) 2. huhtikuuta, josta päivästä alkaen Han oli virallisesti pääministeri. Han Duck- soon pääministerikausi päättyi 29. helmikuuta 2008, kun edellisen vuoden joulukuussa presidentiksi noussut Hannara Dang -puolueen Lee Myung-bak sai pääministeriehdokaansa hyväksytyksi parlamentissa. Han Duck-soota seurasi pääministerinä Han Seung-soo. Presidentti Yoon Suk-yeol nimitti Hanin uudestaan pääministeriksi 21. toukokuuta 2022. Hänestä tuli vanhin pääministerin virkaan nimitetty henkilö. Presidentti Yoon Suk-yeolin virkarikossyyteen johdosta Han Duck-soo asetettiin virkaatekeväksi presidentiksi 14. joulukuuta 2024. Han Duck-soo sai virkarikossyytteen kahta viikkoa myöhemmin kun hän kieltäytyi asettamasta tuomareita kolmeen vapaaseen paikkaan perustuslakituomioistuimessa. Tuomarit olisivat tarpeen Yoon Suk- yeolin kuulemisessa. Han Duck-soo asetettiin syytteeseen 27. joulukuuta 2024. Tämän jälkeen varapääministeri ja valtiovarainministeri Choi Sang-mok asetettiin virkaatekeväksi presidentiksi. == Lähteet == == Aiheesta muualla == *Korean pääministerin virallinen sivu (englanninkielinen versio) Luokka:Etelä- Korean pääministerit Luokka:Vuonna 1949 syntyneet Luokka:Elävät henkilöt
Chhindwara

Chhindwara on kaupunki Madhya Pradeshin osavaltiossa Keski-Intiassa. Alue on kuuluisa muun muassa kauniista maisemistaan. Kaupunki on Chhindwaran piirikunnan hallintokeskus. Chhindwaran kaupungista lähin lentokenttä sijaitsee 125 kilometrin päässä Nagpurissa. Chhindwarassa pääkielet ovat hindi ja englanti, mutta alueella puhutaan myös monia muita kieliä. Vuonna 2011 Chhindwaran alueella asui 190 008 asukasta. == Lähteet == Luokka:Madhya Pradeshin kaupungit
Eugenia

Eugenia voi viitata eri asioihin: * eugeniikka, rotuhygienia * eugeniat (Eugenia), kasvisuku myrttikasvien (Myrtaceae) heimossa * Eugenia, naisen nimi * 45 Eugenia, asteroidi
Pekka Rautakallio -palkinto

Pekka Rautakallio -palkinto on jääkiekon SM-liigan vuosittain parhaalle puolustajalle myöntämä tunnustuspalkinto. Palkinnon voittaja valitaan jääkiekkotoimittajien äänestyksellä. Ensimmäisen kerran se myönnettiin kaudella 1977–1978. Vuonna 1995 sille annettiin nykyinen nimi kunnianosoituksena puolustaja Pekka Rautakalliolle. ==Palkinnon saajat== Kausi Joukkue Pelaaja Kansalaisuus 1977–78 Ässät Pekka Rautakallio 1978–79 Ässät Pekka Rautakallio (2.) 1979–80 Kärpät Reijo Ruotsalainen 1980–81 Kärpät Reijo Ruotsalainen (2.) 1981–82 HIFK Pertti Lehtonen 1982–83 Jokerit Nikolai Makarov 1983–84 Ässät Tapio Levo 1984–85 Ässät Tapio Levo (2.) 1985–86 HIFK Pekka Rautakallio (3.) 1986–87 TPS Hannu Virta 1987–88 Tappara Timo Jutila 1988–89 TPS Hannu Virta (2.) 1989–90 TPS Hannu Virta (3.) 1990–91 TPS Hannu Virta (4.) 1991–92 JyP HT Harri Laurila 1992–93 Jokerit Erik Hämäläinen 1993–94 TPS Petteri Nummelin 1994–95 TPS Marko Kiprusoff 1995–96 Jokerit Mika Strömberg 1996–97 HPK Brian Rafalski 1997–98 Ilves Allan Measures 1998–99 HIFK Brian Rafalski (2.) 1999–00 HIFK Toni Lydman 2000–01 TPS Jouni Loponen 2001–02 Jokerit Tom Koivisto 2002–03 HPK Marko Tuulola 2003–04 HIFK Toni Söderholm 2004–05 Kärpät Ilkka Mikkola 2005–06 Kärpät Lasse Kukkonen 2006–07 HIFK Cory Murphy 2007–08 Blues Arto Laatikainen 2008–09 Ilves Markus Seikola 2009–10 TPS Lee Sweatt 2010–11 JYP Sami Vatanen 2011–12 JYP Sami Vatanen (2.) 2012–13 Ässät Shaun Heshka 2013–14 Kärpät Lasse Kukkonen (2.) 2014–15 Ässät Esa Lindell 2015–16 HIFK Yohann Auvitu 2016–17 Jukurit Miika Koivisto 2017–18 HIFK Miro Heiskanen 2018–19 Pelicans Oliwer Kaski 2019–20 KooKoo Matt Caito 2020–21 Lukko Robin Press 2021–22 Lukko Vili Saarijärvi 2022–23 Tappara Valtteri Kemiläinen 2023–24 KooKoo Charles-Edouard D’Astous == Lähteet == Luokka:Jääkiekon SM-liigan palkinnot
Eduardo Camaño

Eduardo Oscar Camaño (s. 17. kesäkuuta 1946) on argentiinalainen poliitikko (PJ), vuodesta 2001 lähtien alahuoneen puhemies. Camaño oli Argentiinan presidenttinä kaksi päivää 31. joulukuuta 2001 – 1. tammikuuta 2002, kun väliaikainen presidentti Adolfo Rodríguez Saá ja senaatin puhemies Ramón Puerta erosivat. Tämän jälkeen epäselvän tapahtumaketjun jälkeen parlamentti nimitti 2. tammikuuta 2002 Eduardo Duhalden väliaikaiseksi presidentiksi. ==Aiheesta muualla== * http://www1.hcdn.gov.ar/diputados/diputado.asp?id=ecamano Luokka:Argentiinalaiset poliitikot Luokka:Vuonna 1946 syntyneet Luokka:Elävät henkilöt
Surgujan piirikunta

Surgujan piirikunta on yksi Keski-Intiassa sijaitsevan Chhattisgarhin osavaltion piirikunnista. Vuoden 2011 väestönlaskennassa sen asukasluku oli 2 359 886 henkeä. Piirikunnan hallinnollisena keskuksena toimii Ambikapurin kaupunki. Surgujalla on hindulaisille uskonnollista merkitystä, sillä monet Ramayanan tapahtumat sijoittuvat Surgujan alueelle. Alueella asuvien pando- ja korwa-heimojen perimätieto juontaa kummankin adivasiheimon historian Mahabharataan. Pandot uskovat olevansa Pandava- ja korwat Kaurava-sukujen jälkeläisiä. Piirikunnan väestön keskuudessa yleisin uskonto on hindulaisuus, jota tunnustaa noin 90 prosenttia asukkaista. Kristittyjä Surgujassa asuu neljä prosenttia ja muslimeita kolme prosenttia. Surguja on erittäin maatalousvaltainen piirikunta, sillä sen väestöstä vain kymmenen prosenttia asuu kaupungeissa. Lukutaitoisten osuus väestöstä on 60 prosenttia. == Lähteet == Luokka:Chhattisgarhin piirikunnat
Betulin piirikunta

Betul on Keski-Intiassa Madhya Pradeshin osavaltiossa sijaitseva piirikunta. Alueen pääkaupunki on samanniminen. Betulin piirikunnassa asuu noin 85 000 ihmistä. Betul on enimmäkseen alikehittynyttä aluetta Bhopalin alueen eteläpäädyssä. Alueella on puuvillan kasvatusta. Alue sijaitsee noin 600 metrin korkeudessa ja on metsäistä, harvaan asuttua ylänköä. == Aiheesta muualla == Luokka:Madhya Pradeshin piirikunnat Luokka:Madhya Pradeshin maantiede
Karma-tanssi

Karma-tanssia tanssitaan gondien ja baigojen keskuudessa Chhattisgarhissa. Sitä esiintyy myös oraoneilla Madhya Pradeshissa. Tanssi liittyy hedelmällisyyskulttiin ja sitä tanssitaan Karma-festivaalin aikaan elokuussa. Karma-tanssi symboloi kevään vihreiden lehtien puhkeamista. Karma-tanssista on muunnelmia, joissa on erilaiset laulut ja tanssit. Culturalindia.netSeasonsidia.com == Lähteet == Luokka:Intialainen tanssi
Gondit

Gondit ovat Keski-Intiassa asuva alkuperäiskansa. Heitä on huomattavia määriä Madhya Pradeshin, Maharashtran, Chhattisgarhin, Andhra Pradeshin ja Orissan osavaltioissa. Gondeja on nykyisin noin neljä miljoonaa. Gondien kieli on sukua telugulle ja muille dravidakielille. Nykyisin noin puolet gondeista puhuu gondia. Heidän uskontonsa on panteistinen, mutta monet ovat kääntyneet hindulaisuuteen. Gondien perinteinen ammatti on ollut maanviljely ja karjankasvatus. Gond-yhteiskunta on korkeasti arvostettu intialaisten heimojen keskuudessa, mutta kuitenkin heidän maitaan on lunastettu heiltä kiihtyvällä tahdilla 1960-luvulta lähtien. Gondwana eli "Gondien maa" on epäselvästi määritelty alue lounaisessa Madhya Pradeshissa, itäisessä Maharashtrassa ja osissa Chhattisgarhia, Andhra Pradeshia ja Orissaa. Alueella oli lukuisia gondien kuningaskuntia 1400-luvulta 1700-luvun puoleen väliin. Alue on antanut nimensä Gondwanalle, muinaiselle suurmantereelle. Luokka:Dravidakansat Luokka:Etelä-Aasian alkuperäiskansat Luokka:Intian etniset ryhmät
Geografia

Geografia (, ) voi viitata seuraaviin: * maantiede, tieteenala * Geografia eli Maantieteen kuvaukset (Ta geōgrafūmena), Artemidoros Efesoslaisen maantiedettä käsittelevä teos * Geografia (Geōgrafikē hyfēgēsis), Klaudios Ptolemaioksen maantiedettä käsittelevä teos * Geografika, Strabonin maantiedettä käsittelevä teos == Lähteet ==
Aarne Honkavaara -palkinto

Aarne Honkavaara -palkinto on jääkiekon SM-liigan runkosarjan maalintekijätilaston voittaneelle pelaajalle myönnettävä tunnustuspalkinto. Ensimmäisen kerran palkinto myönnettiin kaudella 1977–1978. Vuonna 1995 sille annettiin nykyinen nimi kunnianosoituksena entiselle pelaajalle ja valmentajalle Aarne Honkavaaralle. Palkinnon on voittanut ennätykselliset viisi kertaa SM-liigan kaikkien aikojen maalikuningas Arto Javanainen. ==Palkinnon saajat== Kausi Joukkue Pelaaja Maalit Kansalaisuus 1977–78 Kärpät Markku Kiimalainen 31 maalia 1978–79 Ässät Kari Makkonen 36 maalia 1979–80 HIFK Matti Hagman 37 maalia 1980–81 Ässät Arto Javanainen 37 maalia 1981–82 TPS Reijo Leppänen 33 maalia 1982–83 Ilves Raimo Summanen 45 maalia 1983–84 Ässät Arto Javanainen (2.) 37 maalia 1984–85 Ilves Mikko Mäkelä 34 maalia 1985–86 Ässät Arto Javanainen (3.) 44 maalia 1986–87 JyP HT Risto Kurkinen 41 maalia 1987–88 TPS Arto Javanainen (4.) 47 maalia 1988–89 TPS Jukka Vilander 43 maalia 1989–90 Ilves Raimo Summanen (2.) 39 maalia 1990–91 Ässät Arto Javanainen (5.) 35 maalia 1991–92 Jokerit Teemu Selänne 39 maalia 1992–93 HPK Tomáš Kapusta 30 maalia 1993–94 TPS Marko Jantunen 29 maalia 1994–95 HPK Kai Nurminen 30 maalia 1995–96 Lukko Juha Riihijärvi 28 maalia 1996–97 Jokerit Petri Varis 36 maalia 1997–98 SaiPa Dale McTavish 25 maalia 1998–99 Jokerit Pasi Saarela 38 maalia 1999–00 TPS Kai Nurminen (2.) 41 maalia 2000–01 HIFK Jaroslav Bednář 32 maalia 2001–02 Ilves Vesa Viitakoski 34 maalia 2002–03 HPK Tomáš Kucharčík 28 maalia 2003–04 HIFK Timo Pärssinen 32 maalia 2004–05 Lukko Pasi Saarela (2.) 31 maalia 2005–06 HIFK Tony Salmelainen 27 maalia 2006–07 Jokerit Jani Rita 32 maalia 2007–08 Kärpät Janne Pesonen 34 maalia 2008–09 HPK Jussi Makkonen 27 maalia 2009–10 Jokerit Jukka Hentunen 28 maalia 2010–11 Jokerit Janne Lahti 37 maalia 2011–12 Ässät Tomáš Záborský 35 maalia 2012–13 Kärpät Juha-Pekka Haataja 28 maalia 2013–14 Tappara Olli Palola 27 maalia 2014–15 Tappara Olli Palola (2.) 29 maalia 2015–16 SaiPa Chad Rau 28 maalia 2016–17 Tappara Veli-Matti Savinainen 30 maalia 2017–18 Kärpät Charles Bertrand 32 maalia 2018–19 KooKoo Malte Strömwall 30 maalia 2019–20 JYP Julius Nättinen 33 maalia 2020–21 Ässät Sebastian Wännström 33 maalia 2021–22 Tappara Anton Levtchi 26 maalia 2022–23 JYP Reid Gardiner 27 maalia 2023–24 Kärpät Teemu Turunen 30 maalia == Huomiot == == Lähteet == Luokka:Jääkiekon SM- liigan palkinnot
Jan Kavan

Jan Kavan (s. 17. lokakuuta 1946, Lontoo) on tšekkiläinen poliitikko ja diplomaatti, joka edustaa sosiaalidemokraattista ČSSD-puoluetta. Hän on Tšekin entinen ulkoministeri ja varapääministeri, ja toimi 2002 Yhdistyneiden kansakuntien 57. yleiskokouksen puheenjohtajana. == Varhaisvaiheet ja maanpakolaisuus == Jan Kavan syntyi englantilaisen opettajaäidin ja tšekkoslovakialaisen diplomaatti-isän poikana Lontoossa. Kommunistien kaapattua vallan kutsuttiin hänen isänsä takaisin Prahaan 1950 ja tuomittiin Rudolf Slánskýn ryhmää vastaan suunnatussa näytösoikeudenkäynnissä 25 vuodeksi vankeuteen. Kavanin isä vapautettiin ja hän kuoli 1960 vankeusaikansa seurauksiin. Nämä kokemukset vaikuttivat syvästi nuoreen Jan Kavaniin. Hänestä tuli Prahan kevään 1968 aikaan johtohahmo opiskelijaliikkeessä, ja Varsovan liiton joukkojen miehitettyä maan joutui hän sen seurauksena maanpakoon ja asettui Lontooseen. Siellä hän opiskeli politiikkaa ja kansainvälisiä suhteita. Myöhemmin Kavan perusti Britanniassa riippumattoman uutistoimiston, Palach Press Agency, jonka välityksellä Peruskirja 77 levisi Länsi-Eurooppaan. Tämän vuoksi kommunistihallinto vei häneltä 1979 Tšekkoslovakian kansalaisuuden. == Samettivallankumouksen jälkeen == Jan Kavan palasi Prahaan samettivallankumouksen aikana marraskuussa 1989. Hänet valittiin Tšekkoslovakian parlamenttiin ensimmäisissä demokraattisissa vaaleissa 1990, ja hän kuului siihen vuoden 1992 lopussa tapahtuneeseen maan jakautumiseen saakka. Vuoden 1993 alusta Kavan oli Tšekin parlamentissa ja liittyi ČSSD:n ryhmään. Hänen vahva alueensa on ulkopolitiikka, joten sosiaalidemokraattien vaalivoiton jälkeen hänestä tuli ensin ulkoministeri Miloš Zemanin hallitukseen 1998 ja seuraavana vuonna myös varapääministeri. Kavan oli tammikuusta 2002 eteenpäin lyhyen aikaa Tšekin edustaja EU:n perustuslain Eurooppa-valmistelukunnassa, mutta hän joutui luopumaan tästä jo saman vuoden kesällä johtuen epäillystä sekaantumisestaan Srba-jutun nimellä tunnettuun vakavaan korruptioskandaaliin ja sitä seuranneeseen murhasalaliittoon tšekkiläistä journalistia vastaan.Scandals Haunt President of U.N. General Assembly Samaten hänen oli jo tätä ennen heinäkuussa 2002 erottava hallituksesta. Hän säilytti kuitenkin parlamenttipaikkansa. Yhdistyneiden kansakuntien 57. yleiskokouksen puheenjohtajana Jan Kavan oli 10. syyskuuta 2002 alkaen aina 16. syyskuuta 2003 saakka. == Lähteet == == Aiheesta muualla == * YK:n virallinen esittely 57. yleiskokouksen puheenjohtajasta * Tšekin ulkoministeriön esittely Luokka:Tšekin ministerit Luokka:Tšekkiläiset diplomaatit Luokka:Ulkoministerit Luokka:Vuonna 1946 syntyneet Luokka:Elävät henkilöt
Jari Kurri -palkinto

Jari Kurri -palkinto on jääkiekon SM-liigan vuosittain myöntämä tunnustuspalkinto pelaajalle, jonka katsotaan näkyvimpänä johtohahmona vieneen joukkuettaan kauden tärkeimpään tavoitteeseen pudotuspeleissä. Ensimmäisen kerran se myönnettiin kaudella 1993–1994. Palkinto on nimetty erityisesti NHL:n pudotuspeleissä ansioituneen hyökkääjä Jari Kurrin mukaan. Maalivahti Niklas Bäckström on ensimmäinen ja toistaiseksi ainoa palkinnon kahdesti voittanut pelaaja. Maalivahdit Pekka Tuokkola ja Sinuhe Wallinheimo ovat ensimmäiset ja toistaiseksi ainoat, joille palkinto on myönnetty jaetusti. Jussi Tarvainen oli puolestaan ainoa pelaaja, joka ei ollut Suomen mestaruuden voittaneessa joukkueessa. Vuodesta 2007 alkaen palkinto on jaettu jäällä mestaruuden ratkaisevan finaaliottelun päätyttyä. Mallia on otettu siitä, että NHL:ssä vastaavanlainen, pudotuspelien parhaan pelaajan saama palkinto Conn Smythe Trophy jaetaan jäällä Stanley Cup -mestaruuden ratkettua. Kaudella 2019–2020 palkintoa ei jaettu, koska pudotuspelit jäivät pelaamatta koronaviruksen vuoksi. ==Palkinnon saajat== Kausi Joukkue Pelaaja Kansalaisuus 1993–1994 Jokerit Ari Sulander 1994–1995 TPS Saku Koivu 1995–1996 Jokerit Petri Varis 1996–1997 Jokerit Otakar Janecký 1997–1998 HIFK Olli Jokinen 1998–1999 TPS Miikka Kiprusoff 1999–2000 TPS Tomi Kallio 2000–2001 Tappara Jussi Tarvainen 2001–2002 Jokerit Kari Lehtonen 2002–2003 Tappara Esa Pirnes 2003–2004 Kärpät Niklas Bäckström 2004–2005 Kärpät Niklas Bäckström 2005–2006 HPK Miika Wiikman 2006–2007 Kärpät Janne Pesonen 2007–2008 Kärpät Tuomas Tarkki 2008–2009 JYP Pekka Tuokkola / Sinuhe Wallinheimo 2009–2010 TPS Ilari Filppula 2010–2011 HIFK Toni Söderholm 2011–2012 JYP Jani Tuppurainen 2012–2013 Ässät Antti Raanta 2013–2014 Kärpät Juhamatti Aaltonen 2014–2015 Kärpät Joonas Donskoi 2015–2016 Tappara Patrik Laine 2016–2017 Tappara Jukka Peltola 2017–2018 Kärpät Julius Junttila 2018–2019 HPK Otto Paajanen 2020–2021 Lukko Eetu Koivistoinen 2021–2022 Tappara Joona Luoto 2022–2023 Tappara Veli- Matti Savinainen 2023–2024 Tappara Christian Heljanko ==Lähteet== Luokka:Jääkiekon SM-liigan palkinnot
Park Chan-wook

Park Chan-wook (; s. 23. elokuuta 1963 Soul) on eteläkorealainen elokuvaohjaaja ja käsikirjoittaja. ==Filmografia== ===Ohjaajana=== *Moon Is the Sun's Dream (1992) *Saminjo (1997)... aka Trio *Judgement (lyhytelokuva1999) *Joint Security Area (2000) *Sympathy for Mr. Vengeance (2002) *If You Were Me (2003) (jakso "Never Ending Peace And Love") *Oldboy (2003) *Three... Extremes (2004) (jakso "Cut") *Sympathy for Lady Vengeance (2005) *I'm a Cyborg, But That's OK (2006) *Thirst (2009) *The Handmaiden (2016) ===Käsikirjoittajana=== *Moon Is the Sun's Dream (1992) *Saminjo (1997)...aka Trio *Judgement (1999) *Anarchists (2000) *Joint Security Area (2000) *The Humanist (2001) *Sympathy for Mr. Vengeance (2002) *A Bizarre Love Triangle (2002) *If You Were Me (2003) *Oldboy (2003) (käsikirjoitus) *Three... Extremes (2004) (jakso "Cut") *Sympathy for Lady Vengeance (2005) *Sonyeon, Cheonguk-e gada (2005) *I'm a Cyborg, But That's OK (2006) *Crush and Blush (2008) *Thirst (2009) ===Tuottajana=== *I'm a Cyborg, But That's OK (2006) *Crush and Blush (2008) *Thirst (2009) ==Aiheesta muualla== * Luokka:Eteläkorealaiset elokuvaohjaajat Luokka:Vuonna 1963 syntyneet Luokka:Elävät henkilöt
Homofiili

Homofiili on homoseksuaalia tarkoittava sana, joka on johdettu kreikan sanoista homos (sama) ja philos (rakas). Seksin sijaan etymologia painottaa siis rakkautta. Homofiili oli alkujaan psykologiassa käytetty termi (vrt. ”heterofiili”). Käytännössä termin käyttö on nykyään hyvin harvinaista, paitsi historiallisissa asiayhteyksissä. Homofiilillä viitataan yleensä 1950-luvun alussa alkaneeseen homoseksuaalien oikeuksien liikkeeseen (), joka korosti jäsentensä seksuaalisuuden sijaan yhteisöllisyyttä. Painotuksen taustalla vaikuttivat valtaväestön kielteiset asenteet homoseksuaalista seksiä kohtaan sekä yleinen homoseksuaaleihin kohdistuva syrjintä. Homofiilijärjestöt harjoittivat valistustoimintaa, organisoivat homoseksuaaleja yhteistoimintaan ja vastustivat lainsäädännöllistä ja rakenteellista syrjintää. Homomiesten järjestö Mattachine Society perustettiin Los Angelesissa 1950. Sen vanavedessä syntyi muitakin järjestöjä, kuten vuonna 1955 perustettu Daughters of Bilitis, joka oli Yhdysvaltojen ensimmäinen merkittävä lesbojärjestö. Homofiilien liike ei juurikaan harjoittanut suoraa poliittista toimintaa, vaan pyrki muuttamaan yleisiä asenteita hyväksyvämmiksi ja suostuttelemaan päättäjiä laillistamaan homoseksuaalisuuden. Homofiilijärjestöt julkaisivat erilaisia sanoma- ja aikakauslehtiä. Tällaisia lehtiä olivat esimerkiksi ONE, Inc.:n julkaisema One ja Daughters of Bilitisin The Ladder. Useimpien yhdistyslehtien levikki jäi pieneksi, mutta niiden rooli homoseksuaalien yhdistäjänä oli huomattava. Lehdet käsittelivät valtamedian sivuuttamia aiheta, mahdollistivat homoseksuaalien välisen keskustelun, tarjosivat lukijoilleen henkistä tukea ja uutisoivat väärinkäytöksistä ja syrjinnästä. Toimintansa pienimuotoisuudesta ja varovaisuudesta huolimatta homofiilijärjestöt auttoivat luomaan homoseksuaaleille yhteistä identiteettiä, mikä mahdollisti myöhemmän, laaja- alaisemman poliittisen toiminnan. == Lähteet == Luokka:Homoseksuaalisuuden historia Luokka:Ihmisoikeudet Luokka:Seksuaalipolitiikka
Hymen

Hymen voi tarkoittaa seuraavia asioita: * Hymen, immenkalvo * Hymen, kreikkalaisen mytologian häiden jumala